റബര്ഷീറ്റ് മോഷ്ടാവിനെ കൈയോടെ വീട്ടുകാര് പിടികൂടി നേമം: മോഷ്ടിച്ച റബര് ഷീറ്റുമായി കടക്കുന്നതിനിടെ മോഷ്ടാവിനെ വീട്ടുകാര് കൈയോടെ പിടികൂടി. വീട്ടുകാര്ക്ക് പരാതിയില്ലാത്തതിനാല് പൊലീസ് കേസെടുത്തില്ല. ശനിയാഴ്ച രാവിലെ 6.30നായിരുന്നു സംഭവം. മലയിന്കീഴ് സ്റ്റേഷന് പരിധിയില് മഞ്ചാടി സ്വദേശി ജനാര്ദനന് നായരുടെ വീട്ടിലായിരുന്നു മോഷണം. ഉണക്കാനിട്ടിരുന്ന 20 റബര് ഷീറ്റുകളാണ് മോഷണം പോയത്. മഞ്ചാടി സ്വദേശിയായ ഒരാളാണ് പ്രതി. ഇയാള് ഷീറ്റുകളുമായി ഗേറ്റ് കടന്നുപോകുന്നതിനിടെ സംഭവം വീട്ടുകാരുടെ ശ്രദ്ധയില്പ്പെടുകയും കൈേയാടെ പിടികൂടുകയുമായിരുന്നു. സംഭവം പുറത്തറിഞ്ഞതോടെ പ്രതിതന്നെ റബര്ഷീറ്റ് യഥാസ്ഥാനത്ത് തിരികെ കൊണ്ടുെവച്ചു.